Kårstad-ristningen

Kårstad-ristningen eller Kårstad-steinen er en helleristning med båtfigurer, hakekors og innskrift med eldre runer.

Figurene ble opprinnelig ble hogd i en loddrett fjellvegg nær fjorden mellom Innvik og Utvik i Stryn kommune i Vestland fylke. Under veiarbeid i 1898 ble ristningen sprengt ut, men én stor og seks mindre steinblokker med ristninger ble funnet i 1927.«Kårstad-ristningen» i Store norske leksikon Den har åpenbart vært større enn disse restene viser.

Runeinnskriftene er tolket som ek aljamarkiR og baij R. Den lengste innskriften er tolket som «jeg, den fremmede» eller «jeg, den som kommer fra et fremmed land». Den korte innskriften har ikke en sikker tolkning. Noen språkforskere mener at den kan bety «fra Bøhmen».

Inskriften har hatt en viktig plass i diskusjonen om opphavet til og innføringa av runer i Norden. Det er imidlertid usikkert både hvordan teksten skal forstås og om alle delene av ristningen er fra samme tid. Runeinnskriften er fra sein romersk jernalder eller tidlig folkevandringstid (omkring 200–500 e.Kr.). Båtfigurene og hakekorset kan kanskje stamme fra tidlig jernalder.

Stryn kommune anmodet i 2005 Universitetet i Bergen om å få Kårstad-steinen tilbake.

Referanser

Eksterne lenker
 Samnordisk runtextdatabas: NKJ53

Kategori:Kultur i Stryn
Kategori:Folkevandringstiden
Kategori:Bergkunst i Vestland
Kategori:Runeinnskrifter